CELEX: 32021R2195
Language: lv
Date: 2021-12-13 00:00:00
Title: Padomes Īstenošanas regula (ES) 2021/2195 (2021. gada 13. decembris), ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem

13.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 445/10
               
            
         PADOMES ĪSTENOŠANAS REGULA (ES) 2021/2195
         (2021. gada 13. decembris),
         ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2020/1998 (2020. gada 7. decembris) par ierobežojošiem pasākumiem pret nopietniem cilvēktiesību pārkāpumiem un aizskārumiem (1) un jo īpaši tās 14. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2020. gada 7. decembrī pieņēma Regulu (ES) 2020/1998.
                  
               
                     (2)
                  
                  
                     Augstā pārstāvja Eiropas Savienības vārdā sniegtajā deklarācijā par ES globālo cilvēktiesību sankciju režīmu Savienība un tās dalībvalstis 2020. gada 8. decembrī atkārtoti apstiprināja savu stingro apņemšanos veicināt un aizsargāt cilvēktiesības visā pasaulē. ES globālais cilvēktiesību sankciju režīms uzsver Savienības apņemšanos pastiprināt savu lomu nopietnu cilvēktiesību pārkāpumu un aizskārumu novēršanā visā pasaulē. Viens no Savienības stratēģiskajiem mērķiem ir panākt, lai ikviens varētu faktiski izmantot savas cilvēktiesības. Cilvēka cieņas, brīvības, demokrātijas, līdztiesības, tiesiskuma un cilvēktiesību respektēšana ir Savienības un tās kopējās ārpolitikas un drošības politikas pamatvērtības.
                  
               
                     (3)
                  
                  
                     Padome 2021. gada 2. martā pieņēma Lēmumu (KĀDP) 2021/372 (2) un Īstenošanas regulu (ES) 2021/371 (3), ar ko sarakstā tika iekļautas četras Krievijas personas, kas iesaistītas nopietnos cilvēktiesību pārkāpumos Krievijā, tostarp patvaļīgos arestos un aizturēšanās, kā arī plašā un sistemātiskā mierīgas pulcēšanās un biedrošanās brīvības un uzskatu un vārda brīvības apspiešanā.
                  
               
                     (4)
                  
                  
                     Padome 2021. gada 22. martā pieņēma Lēmumu (KĀDP) 2021/481 (4) un Īstenošanas Regulu (ES) 2021/478 (5), ar ko sarakstā tika iekļautas 11 personas un četras vienības, kas iesaistītas nopietnos cilvēktiesību pārkāpumos Ķīnā, Korejas Tautas Demokrātiskajā Republikā (KTDR), Lībijā, Eritrejā, Dienvidsudānā un Krievijā, tostarp spīdzināšanā, ārpustiesas nogalināšanā, piespiedu pazušanā vai piespiedu darba sistemātiskā izmantošanā.
                  
               
                     (5)
                  
                  
                     Savienība joprojām ir dziļi nobažījusies par nopietniem cilvēktiesību pārkāpumiem un aizskārumiem dažādās pasaules daļās, piemēram, spīdzināšanu un citu nežēlīgu, necilvēcīgu vai pazemojošu rīcību vai sodīšanu, ārpustiesas, tūlītēju vai patvaļīgu nāvessodu izpildi un nogalināšanu, ko Wagner Group, Krievijā bāzēta nereģistrēta privāta militāra vienība, veikusi Ukrainā, Sīrijā, Lībijā, Centrālāfrikas Republikā, Sudānā un Mozambikā.
                  
               
                     (6)
                  
                  
                     Ņemot vērā Wagner Group darbību starptautisko dimensiju un smagumu, kā arī tās destabilizējošo ietekmi minētajās valstīs, Savienība uzskata, ka Wagner Group darbības apdraud LES 21. pantā noteiktos kopējās ārpolitikas un drošības politikas mērķus, jo īpaši mērķi konsolidēt un atbalstīt demokrātiju, tiesiskumu, cilvēktiesības un starptautisko tiesību principus saskaņā ar LES 21. panta 2. punkta b) apakšpunktu.
                  
               
                     (7)
                  
                  
                     Šajā sakarā Regulas (ES) 2020/1998 I pielikumā izklāstītajā to fizisko un juridisko personu, vienību un struktūru sarakstā, kurām piemēro ierobežojošus pasākumus, būtu jāiekļauj trīs personas un viena vienība.
                  
               
                     (8)
                  
                  
                     Tādēļ būtu attiecīgi jāgroza Regulas (ES) 2020/1998 I pielikums,
                  
               IR PIEŅĒMUSI ŠO REGULU.
         
            1. pants
            Regulas (ES) 2020/1998 I pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 13. decembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 410 I, 7.12.2020., 1. lpp.
         
         
            (2)  Padomes Lēmums (KĀDP) 2021/372 (2021. gada 2. marts), ar ko groza Lēmumu (KĀDP) 2020/1999 par ierobežojošiem pasākumiem pret nopietniem cilvēktiesību pārkāpumiem un aizskārumiem (OV L 71 I, 2.3.2021., 6. lpp.).
         
            (3)  Padomes Īstenošanas regula (ES) 2021/371 (2021. gada 2. marts), ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem (OV L 71I, 2.3.2021., 1. lpp.).
         
            (4)  Padomes Lēmums (KĀDP) 2021/481 (2021. gada 22. marts), ar ko groza Lēmumu (KĀDP) 2020/1999 par ierobežojošiem pasākumiem pret nopietniem cilvēktiesību pārkāpumiem un aizskārumiem (OV L 99 I, 22.3.2021., 25. lpp.).
         
            (5)  Padomes Īstenošanas regula (ES) 2021/478 (pirmdiena, 2021. gada 22. marts), ar ko īsteno Regulu (ES) 2020/1998 par ierobežojošiem pasākumiem pret nopietniem cilvēktiesību pārkāpumiem un aizskārumiem (OV L 99 I, 22.3.2021., 1. lpp.).
      
      
         
            PIELIKUMS
            
               1.   
               Regulas (ES) 2020/1998 I pielikuma A daļā (“Fiziskas personas”) izklāstītajam fizisko personu sarakstam pievieno šādus ierakstus:
               
                            
                        
                        
                           Vārds, uzvārds
                           (transliterācija latīņu alfabēta burtos)
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums iekļaušanai sarakstā
                        
                        
                           Sarakstā iekļaušanas datums
                        
                     
                           “16.
                        
                        
                           Dimitriy (Dimitry, Dmitri, Dmitry) Valerievich UTKIN
                        
                        
                           Дмитрий Валерьевич Уткин
                           (krievu rakstībā)
                        
                        
                           Amats(-i): Wagner Group dibinātājs un komandieris
                           Dienesta pakāpe: Pulkvežleitnants (rezerve)
                           Izsaukuma signāls: Vagner, Wagner
                           
                           
                              Wagner Group ID: M-0209
                           Dzimšanas datums: 1.6.1970. vai 11.6.1970.
                           Dzimšanas vieta: Asbest, Sverdlovsk Oblast, Krievijas PFSR (tagad Krievijas Federācija)
                           Valstspiederība: Krievija
                           Adrese: Pskov, Krievijas Federācija
                           Dzimums: vīrietis
                        
                        
                           Bijušais Krievijas militārās izlūkošanas (GRU) virsnieks Dimitriy Utkin ir Wagner Group dibinātājs un ir atbildīgs par tādu operāciju koordinēšanu un plānošanu, kuru mērķis ir Wagner Group algotņu izvietošana dažādās valstīs.
                           Būdams komandiera amatā Wagner Group, viņš ir atbildīgs par nopietniem cilvēktiesību aizskārumiem, ko veikusi šī grupa, tostarp par spīdzināšanu un ārpustiesas, tūlītēju vai patvaļīgu nāvessodu izpildi un nogalināšanu.
                           Tas ietver četru Wagner Group locekļu veiktu Sīrijas dezertiera spīdzināšanu līdz nāvei 2017. gada jūnijā Homs provincē (Sīrijā). Kā pauda bijušais Wagner Group loceklis, Dimitriy Utkin personīgi pavēlēja dezertieri spīdzināt līdz nāvei, kā arī nodarījumu filmēt.
                        
                        
                           13.12.2021.
                        
                     
                           17.
                        
                        
                           Stanislav Evgenievitch DYCHKO
                        
                        
                           Станислав Евгеньевич Дычко
                           (krievu rakstībā)
                        
                        
                           Amats(-i): Wagner Group algotnis
                           Dzimšanas datums: 1990. gads
                           Valstspiederība: Krievija
                           Dzimums: vīrietis
                        
                        
                           
                              Stanislav Dychko, bijušais Stavropol policijas darbinieks, ir Wagner Group algotnis.
                           Kopā ar trim citiem Wagner Group algotņiem viņš piedalījās Sīrijas dezertiera spīdzināšana līdz nāvei 2017. gada jūnijā Homs provincē (Sīrijā).
                           Tādējādi viņš ir atbildīgs par nopietniem cilvēktiesību aizskārumiem Sīrijā.
                        
                        
                           13.12.2021.
                        
                     
                           18.
                        
                        
                           Valery (Valeriy) Nikolaevich ZAKHAROV
                        
                        
                           Валерий Николаевич Захаров
                           (krievu rakstībā)
                        
                        
                           Amats(-i): Centrālāfrikas Republikas (CĀR) prezidenta padomnieks drošības jautājumos
                           
                              Wagner Group ID: M-5658
                           Dzimšanas datums: 12.1.1970.
                           Dzimšanas vieta: Leningrad, Krievijas PFSR (tagad Krievijas Federācija)
                           Valstspiederība: Krievija
                           Dzimums: vīrietis
                        
                        
                           
                              Valery Zakharov, bijušais Krievijas valsts drošības dienesta (FSB) loceklis, ir Centrālāfrikas Republikas (CĀR) prezidenta padomnieks drošības jautājumos. Viņš ir svarīga persona Wagner Group pavēlniecības struktūrā un uztur ciešu saikni ar Krievijas iestādēm.
                           Ņemot vērā viņa ietekmīgo amatu Centrālāfrikas Republikā un vadošo lomu Wagner Group, viņš ir atbildīgs par nopietniem cilvēktiesību aizskārumiem, ko Wagner Group izdarījusi Centrālāfrikas Republikā, tostarp par ārpustiesas, tūlītēju vai patvaļīgu nāvessodu izpildi un nogalināšanu.
                           Tas ietver trīs Krievijas žurnālistu slepkavību 2018. gadā, par kuru drošību bija atbildīgs Valery Zakharov.
                        
                        
                           13.12.2021.”
                        
                     
            
               2.   
               Regulas (ES) 2020/1998 I pielikuma B daļā (“Juridiskas personas, vienības un struktūras”) izklāstītajam juridisko personu, vienību un struktūru sarakstam pievieno šādu ierakstu:
               
                            
                        
                        
                           Nosaukums
                           (transliterācija latīņu alfabēta burtos)
                        
                        
                           Nosaukums
                        
                        
                           Identifikācijas informācija
                        
                        
                           Pamatojums iekļaušanai sarakstā
                        
                        
                           Sarakstā iekļaušanas datums
                        
                     
                           “5.
                        
                        
                           
                              Wagner Group jeb Vagner Group
                           
                        
                        
                           Группа Вагнера
                           (krievu rakstībā)
                        
                        
                            
                        
                        
                           
                              Wagner Group ir Krievijā bāzēta nereģistrēta privāta militāra vienība, kas 2014. gadā tika izveidota kā organizācijas Slavonic Corps pēctece. To vada Dimitriy Utkin, un to finansē Yevgeny Prigozhin. Wagner Group finansē un veic savas operācijas, izveidojot vietējas vienības un saņemot vietējo valdību atbalstu.
                           
                              Wagner Group ir atbildīga par nopietniem cilvēktiesību aizskārumiem Ukrainā, Sīrijā, Lībijā, Centrālāfrikas Republikā (CĀR), Sudānā un Mozambikā, tostarp par spīdzināšanu un ārpustiesas, tūlītēju vai patvaļīgu nāvessodu izpildi un nogalināšanu.
                        
                        
                           13.12.2021.”